EkBass/fiwiki-20250220-pages-articles huggingface dataset:
Holdhusin kirkko

Holdhusin kirkko () on Bjørnafjordenin kunnassa Vestlandin läänissä Norjassa sijaitseva puinen pitkäkirkko , jonka nykyinen ulkoasu on vuodelta 1726. Tätä edeltävältä ajalta rakennuksen historia on epäselvä, mutta paikalla on todennäköisesti ollut alun perin keskiaikainen sauvakirkko. ==Kuvia== Holdhus kirke innside.JPG|Kirkkosali ==Lähteet== ==Aiheesta muualla== Luokka:Norjan puukirkot Luokka:Bjørnafjorden
Strandvikin kirkko

Strandvikin kirkko () on Bjørnafjordenin kunnassa Vestlandin läänissä Norjassa sijaitseva puinen pitkäkirkko vuodelta 1857. ==Lähteet== ==Aiheesta muualla== Luokka:Norjan puukirkot Luokka:Bjørnafjorden
Hålandsdalin kirkko

Hålandsdalin kirkko () on Bjørnafjordenin kunnassa Vestlandin läänissä Norjassa sijaitseva puinen pitkäkirkko vuodelta 1890. ==Lähteet== ==Aiheesta muualla== Luokka:Norjan puukirkot Luokka:Bjørnafjorden
Sundvorin kirkko

Sundvorin kirkko () on Bjørnafjordenin kunnassa Vestlandin läänissä Norjassa sijaitseva puinen pitkäkirkko vuodelta 1927. ==Lähteet== ==Aiheesta muualla== Luokka:Norjan puukirkot Luokka:Bjørnafjorden
Fusan kirkko

Fusan kirkko () on Bjørnafjordenin kunnassa Vestlandin läänissä Norjassa sijaitseva kivinen pitkäkirkko vuodelta 1961. ==Lähteet== ==Aiheesta muualla== Luokka:Norjan kivikirkot Luokka:Bjørnafjorden
Hunstadin kirkko

Hunstadin kirkko () on Bodøn kunnassa Nordlandin läänissä Norjassa sijaitseva betonikirkko vuodelta 2013. ==Kuvia== Korparti Hunstad.jpg|Alttari Hunstad bakover.jpg|Kirkkosali ja urut ==Lähteet== ==Aiheesta muualla== Luokka:Norjan kivikirkot Luokka:Bodø
Bodinin kirkko

Bodinin kirkko () on Bodøn kunnassa Nordlandin läänissä Norjassa sijaitseva kivinen pitkäkirkko 1200-luvulta. ==Kuvia== Bodin kirke orgel.JPG|Urut Bodin kyrkje altertavle.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Bodø
Erik Eriksenin hallitus

Erik Eriksenin hallitus oli Tanskan hallitus 30.10.1950–30.9.1953. Se koostui Venstrestä ja Konservatiiveista. ==Ministerit== Pääministeri * Erik Eriksen Ulkoministeri * Ole Bjørn Kraft (Konservatiivinen kansanpuolue) Valtiovarainministeri * Thorkil Kristensen (Venstre) Sisä- ja asuntoministeri * Aksel Møller (Konservatiivinen kansanpuolue) Oikeusministeri * Helga Pedersen (Venstre) Opetusministeri * Flemming Hvidberg (Konservatiivinen kansanpuolue) Kirkkoministeri * Jens Sønderup (Venstre) 30.10.1950–13.9.1951 * Carl Hermansen (Venstre) 13.9.1951–30.9.1953 Puolustusministeri * Harald Petersen (Venstre) Julkisten töiden ministeri (liikenneministeri) * Victor Larsen (Konservatiivinen kansanpuolue) 30.10.1950–24.4.1952 * Jørgen Jørgensen (Konservatiivinen kansanpuolue) 24.4.1952–30.9.1953 Maatalousministeri * Henrik Hauch (Venstre) 30.10.1950–13.9.1951 * Jens Sønderup (Venstre) 13.9.1951–30.9.1953 Kalastusministeri * Knud Rée (Venstre) Kauppa-, teollisuus- ja merenkulkuministeri * Ove Weikop (Konservatiivinen kansanpuolue) 30.10.1950–13.9.1951 * Aage Rytter (Konservatiivinen kansanpuolue) 13.9.1951–30.9.1953 Työ- ja sosiaaliministeri * Poul Sørensen (Konservatiivinen kansanpuolue) ==Lähteet== Luokka:Tanskan hallitukset
Ole Bjørn Kraft

Ole Bjørn Kraft (17. joulukuuta 1893 Kööpenhamina – 2. joulukuuta 1980 Frederiksberg) oli tanskalainen konservatiivisen kansanpuolueen poliitikko, joka oli kansankäräjien jäsen vuosina 1926–1964 ja toimi Tanskan puolustusministerinä vuonna 1945 sekä ulkoministerinä 1950–1953. Kraft kannatti läheistä yhteistyötä sekä Naton ja YK:n puitteissa että pohjoismaisella ja eurooppalaisella tasolla. ==Lähteet== ==Aiheesta muualla== * Ole Bjørn Kraft Tanskan kansankäräjien verkkosivuilla Luokka:Tanskan ulkoministerit Luokka:Vuonna 1893 syntyneet Luokka:Vuonna 1980 kuolleet
Thomas Bartholin

Thomas Bartholin (20. lokakuuta 1616 – 4. joulukuuta 1680) oli tanskalainen lääkäri, joka toimi Kööpenhaminan yliopiston anatomian professorina vuodesta 1648. Hän kuvaili ihmisen imusuoniston samoihin aikoihin kuin ruotsalainen Olof Rudbeck, ja heidän välilleen muodostui kiista siitä, kumpi oli ensimmäinen. Bartholin julkaisi muun muassa uuden version isänsä Caspar Bartholinin lääketieteen oppikirjasta sekä reseptikokoelman Dispensatorium Hafniense (1658). ==Lähteet== ==Aiheesta muualla== Luokka:Tanskalaiset lääkärit Luokka:Tanskalaiset professorit Luokka:Kööpenhaminan yliopiston professorit Luokka:Vuonna 1616 syntyneet Luokka:Vuonna 1680 kuolleet
Barsaat (vuoden 1949 elokuva)

Barsaat (, ) on vuonna 1949 ensi-iltansa saanut intialainen hindinkielinen romanttinen draamaelokuva, jonka on ohjannut ja tuottanut Raj Kapoor. Päärooleja näyttelevät Nargis ja Kapoor. Barsaat oli Raj Kapoorin toinen ohjaus Aagin (1948) jälkeen ja ensimmäinen suuri menestys. Elokuvan juliste, jossa sankari pitelee käsivarrellaan sankaritarta ja toisessa kädessään viulua, toimi inspiraationa R. K. Filmsin kuuluisalle logolle. == Juoni == Kaupunkilaiset Pran ja Gopal rakastuvat kyläläistyttöihin lomalla. Kotiin palattuaan Gopal jatkaa flirttailua muiden tyttöjen kanssa, mutta Pran ymmärtää olevansa todella rakastunut. == Näyttelijät == == Soundtrack == == Lähteet == == Aiheesta muualla == * * Luokka:Vuoden 1949 intialaiset elokuvat Luokka:Intialaiset romanttiset elokuvat Luokka:Intialaiset draamaelokuvat Luokka:Intialaiset mustavalkoelokuvat Luokka:Hindinkieliset elokuvat Luokka:Raj Kapoorin ohjaamat elokuvat
TGV Atlantique

TGV Atlantique (TGV-A) on toisen sukupolven ranskalainen TGV- suurnopeusjunayksikkö, joilla SNCF on liikennöinyt vuodesta 1989. Alstom rakensi kaikkiaan 105 junayksikköä, vuosina 1988–1992. Atlantique on ranskaa ja tarkoittaa genetiivimuotoista sanaa Atlantin. TGV Atlantique kääntyy siis suomeksi muotoon Atlantin TGV. Nimi tulee Atlantin valtameren suuntaan kulkevasta LGV Atlantique -suurnopeusradasta, jolle Atlantique-junat alun perin suunniteltiin. == Historia == TGV Atlantique seurasi ensimmäisen sukupolven TGV-junaa, TGV Sud-Estiä. Atlantique-junien väritys oli alun perin hopea-sininen, mutta myöhemmin värityksiä ja brändejä on ollut muitakin, kuten Carmillon ja TGV inOui. Junayksiköitä rakennettiin yhteensä 105 kappaletta. 18\. toukokuuta 1990 modifioidulla Atlantique-junayksiköllä tehtiin uusi junien nopeusennätys, kun sillä ajettiin 515,3 km/h. Nopeusennätysajoja oli tehty muitakin jo aiemmin, mutta niillä yllettiin pienemmille nopeuksille. Vuonna 2007 uuden ennätyksen teki jälleen TGV, kun V150-koejunalla ajettiin yli 574 km/h. TGV Atlantique -junien romutus on ollut käynnissä vuodesta 2015. Atlantiquesta seuraavan eli kolmannen sukupolven TGV on TGV Réseau, joista ensimmäiset tulivat käyttöön vuonna 1993. == Tekniikka == TGV Atlantique -yksikkö on 237,5 metriä pitkä ja noin 450 tonnia painava, eli edeltäjänsä Sud-Estiä pidempi ja painavampi. Atlantiquessa käytetään synkronisia ajomoottoreita. Junan tuottama maksimiteho on 8 800 kW, sekin edeltäjäänsä suurempi. Junayksikön koostumus on samankaltainen kuin Sud-Estissä eli junan päissä on liikevoiman antavat moottorivaunut ja keskellä matkustajavaunut, mutta matkustajavaunujen lukumäärää on kasvatettu kahdeksasta kymmeneen. Kaikki vaunut ovat teleillä kiinni toisissaan. Atlantiquen suurin sallittu nopeus on 300 km/h. Sud-Estien tapaan junayksiköt ovat rataverkon säihköistyserojen takia kaksivirtaisia: 25 kV 50 Hz AC ja 1,5 kV DC. == Lähteet == == Aiheesta muualla == Luokka:TGV Luokka:Sähkömoottorijunat
Nokia 6310 (2024)

Nokia 6310 (2024) on HMD Globalin huhtikuussa 2024 julkaisema matkapuhelin. Puhelimessa on 2,8 tuuman näyttö, Series 30+ -käyttöjärjestelmä, MP3-soitin, FM-radio ja microSD-muistikorttipaikka. Tallennustilaa on 16 megatavua ja kameran tarkkuus on 0,3 megapikseliä. Akun kapasiteetti on 1 450 milliampeerituntia, ja puhelimen valmiusaika on 27 päivää. == Lähteet == == Aiheesta muualla == *Nokia 6310 (2024) HMD Globalin sivuilla 6310 (2024) 6310 (2024) Luokka:Vuoden 2024 matkapuhelimet
Luis Martínez

Luis Martínez -nimisiä henkilöitä ovat: * Luis Martínez, Damian Priest (s. 1982), yhdysvaltalainen showpainija * Luis Aponte Martínez (1922–2012), puertoricolainen kardinaali * Luis Enrique Martinez (s. 1970), espanjalainen jalkapalloilija ja valmentaja.
Alexis Chantraine

Alexis Chantraine (16. maaliskuuta 1901 Bressoux, Belgia – 24. huhtikuuta 1987) oli belgialainen jalkapalloilija, pelipaikaltaan keskikenttäpelaaja. Chantraine edusti koko ammattilaisuransa RFC Liègeä vuodet 1919–1928. Hän osallistui Belgian A-maajoukkueen kanssa vuoden 1930 maailmanmestaruuskilpailuihin. == Lähteet == Luokka:Belgialaiset jalkapalloilijat Luokka:Vuonna 1901 syntyneet Luokka:Vuonna 1987 kuolleet
Jean De Bie

Jean De Bie (toukokuu 1892 Uccle, Belgia – 30. huhtikuuta 1961) oli belgialainen jalkapallomaalivahti. Hän oli pituudeltaan 184-senttimetrinen. De Bie edusti koko ammattilaisuransa Racing Clubia vuodet 1919–1934. Hän debytoi Belgian A-maajoukkueessa huhtikuussa 1920 ja pelasi joukkueessa 37 ottelua. Hän voitti kultaa kesäolmpialaista 1920. Hän pelasi myös vuoden 1930 maailmanmestaruuskilpailuissa. == Lähteet == Luokka:Belgialaiset jalkapalloilijat Luokka:Belgialaiset olympiavoittajat Luokka:Vuonna 1892 syntyneet Luokka:Vuonna 1961 kuolleet
Jean De Clercq

Jean De Clercq (17. toukokuuta 1905 Antwerpen, Belgia – 20. maaliskuuta 1984) oli belgialainen jalkapalloilija, pelipaikaltaan puolustava keskikenttäpelaaja. De Clercq edusti koko ammattilaisuransa Royal Antwerpia vuodet 1925–1934. Hän voitti joukkueen kanssa kahdesti Jupiler Pro Leaguen kausilla 1928–1929 ja 1930–1931. De Clercq debytoi Belgian A-maajoukkueessa huhtikuussa 1930 ja osallistui vuoden 1930 maailmanmestaruuskilpailuihin. == Lähteet == Luokka:Belgialaiset jalkapalloilijat Luokka:Vuonna 1905 syntyneet Luokka:Vuonna 1984 kuolleet
Heropanti

Heropanti on vuonna 2014 ensi-iltansa saanut intialainen hindinkielinen romanttinen toimintaelokuva, jonka on ohjannut Sabbir Khan ja tuottanut Sajid Nadiadwala. Päärooleja näyttelevät ensimmäisessä hindielokuvassaan Tiger Shroff ja Kriti Sanon. == Juoni == Kaksi nuorta löytävät rakkauden väkivaltaisesta ympäristöstään huolimatta. == Näyttelijät == == Soundtrack == == Vastaanotto == Box Office India julisti Heropantin 726 miljoonan rupian tuotollaan ”hitiksi”. == Lähteet == == Aiheesta muualla == * * Luokka:Vuoden 2014 intialaiset elokuvat Luokka:Intialaiset romanttiset elokuvat Luokka:Intialaiset toimintaelokuvat Luokka:Hindinkieliset elokuvat
Henri De Deken

Henri De Deken (3. elokuuta 1907 Schoten, Belgia – 12. helmikuuta 1960) oli belgialainen jalkapalloilija, pelipaikaltaan puolustaja. De Deken edusti koko ammattilaisuransa Royal Antwerpia vuodet 1925–1937. Hän voitti joukkueen kanssa kahdesti Jupiler Pro Leaguen kausilla 1928–1929 ja 1930–1931. De Deken debytoi Belgian A-maajoukkueessa heinäkuussa 1930 ja pelasi joukkueessa yhteensä 11 ottelua. Hän pelasi vuoden 1930 maailmanmestaruuskilpailuissa ja kesäolympialaissa 1928. == Lähteet == Luokka:Belgialaiset jalkapalloilijat Luokka:Vuonna 1907 syntyneet Luokka:Vuonna 1960 kuolleet
Martin Roche

Martin Roche (15. elokuuta 1855 – 4. kesäkuuta 1927) oli yhdysvaltalainen arkkitehti. Roche työskenteli aluksi William Le Baron Jenneyn arkkitehtitoimistossa, kunnes siirtyi Holabird & Simonds -arkkitehtitoimiston palvelukseen. Ossian Simonds jätti yrityksen vuonna 1883 keskittyäkseen maisemasuunnitteluun. Tämän jälkeen arkkitehtitoimiston nimeksi muutettiin Holabird & Roche osakkaiden William Holabirdin ja Martin Rochen mukaan. Holabird & Roche kehittivät monia Chicagon kouluun liitettyjä innovaatioita, kuten julkisivujen suuret ikkunat, jotka toivat toimistorakennuksiin enemmän luonnonvaloa. Toimisto suunnitteli 1800-loppupuolella useita tunnettuja rakennuksia, kuten Marquette Building, Cable Building ja Gage Building. Roche oli taitava suunnittelija, jolla oli silmää goottilaiselle arkkitehtuurille. Hän suunnitteli maailman ensimmäisen goottilaistyylisen pilvenpiirtäjän Chicagon yliopistoklubille. Pilvenpiirtäjä valmistui vuonna 1908. Vuonna 1924 Holabird & Roche suunnitteli Chicagoon uusklassismia edustavan Soldier Field -stadionin. Holabird kuoli vuonna 1923 ja Roche 1927. Holabirdin poika John alkoi johtaa arkkitehtitoimistoa John Rootin kanssa, ja yritys sai uuden nimen Holabird & Root. Arkkitehtitoimisto toimii edelleen. == Lähteet == Luokka:Yhdysvaltalaiset arkkitehdit Luokka:Vuonna 1855 syntyneet Luokka:Vuonna 1927 kuolleet
Vankien vaihto

Vankien vaihto on kahden osapuolen välinen sopimus, jolla ne vapauttavat hallussaan olevia vankeja. Kyseessä voi olla esimerkiksi sotavankeja, vakoojia tai panttivankeja. == Lähteet == == Aiheesta muualla == Luokka:Kansainvälinen politiikka
Gérard Delbeke

Gérard Delbeke (1. elokuuta 1898 Ruiselede, Belgia – 4. marraskuuta 1984) oli belgialainen jalkapalloilija, pelipaikaltaan keskikenttäpelaaja. Delbeke edusti koko ammattilaisuransa Club Bruggea vuodet 1923–1933. Hän debytoi Belgian A-maajoukkueessa heinäkuussa 1930 ja osallistui saman vuoden maailmanmestaruuskilpailuihin, jossa hän pelasi yhden ottelun. == Lähteet == Luokka:Belgialaiset jalkapalloilijat Luokka:Vuonna 1898 syntyneet Luokka:Vuonna 1984 kuolleet
August Hellemans

August Hellemans (21. kesäkuuta 1907 Kapelle-op-den-Bos, Belgia – 4. toukokuuta 1992) oli belgialainen jalkapalloilija, pelipaikaltaan puolustava keskikenttäpelaaja. Hellemans edusti urallaan RFC Mechleniä 1926–1938 ja Louviéroisea 1938–1944. Hän debytoi Belgian A-maajoukkueessa kesäkuussa 1928 ja pelasi joukkueessa 28 ottelua. Hän kuului joukkueen kokoonpanoon vuoden 1930 maailmanmestaruuskilpailuissa, jossa hän pelasi kaksi täysimittaista ottelua. Lisäksi hän pelasi sekä MM-kilpailuissa 1934 että kesäolympialaissa 1928. == Lähteet == Luokka:Belgialaiset jalkapalloilijat Luokka:Vuonna 1907 syntyneet Luokka:Vuonna 1992 kuolleet
Nicolas Hoydonckx

Nicolas Hoydonckx (29. joulukuuta 1900 Zolder, Belgia – 4. helmikuuta 1985) oli belgialainen jalkapalloilija, pelipaikaltaan vasen laitapuolustaja. Hoydonckx debytoi Belgian A-maajoukkueessa helmikuussa 1928 ja pelasi joukkueessa 36 ottelua. Hän pelasi vuoden 1930 maailmanmestaruuskilpailuissa ja kesäolympialaisissa 1928. == Lähteet == Luokka:Belgialaiset jalkapalloilijat Luokka:Vuonna 1900 syntyneet Luokka:Vuonna 1985 kuolleet
Théodore Nouwens

Théodore Nouwens (17. helmikuuta 1908 Mechelen, Belgia – 21. joulukuuta 1974) oli belgialainen jalkapalloilija, pelipaikaltaan puolustaja. Nouwens edusti koko ammattilaisuransa KRC Mecheleniä vuodet 1923–1942. Hän debytoi Belgian A-maajoukkueessa marraskuussa 1928 ja pelasi joukkueessa 23 ottelua. Hän pelasi vuoden 1930 maailmanmestaruuskilpailuissa. == Lähteet == Luokka:Belgialaiset jalkapalloilijat Luokka:Vuonna 1908 syntyneet Luokka:Vuonna 1974 kuolleet
André Saeys

André Saeys (20. helmikuuta 1911 Sint-Andries, Belgia – 22. maaliskuuta 1988) oli belgialainen jalkapalloilija, pelipaikaltaan hyökkääjä. Saeys voitti kahdesti Jupiler Pro Leaguen kausilla 1937–1938 ja 1938–1939 K. Beerschotin kanssa, jota hän edusti 1936–1939. Lisäksi hän edusti kahteen otteeseen Cercle Bruggea ja kerran RRC Wettereniä. Hän debytoi Belgian A-maajoukkueessa huhtikuussa 1933 ja pelasi joukkueessa yhdeksän ottelua, joissa teki yhden maalin. Hän osallistui vuoden 1930 maailmanmestaruuskilpailuihin. == Lähteet == Luokka:Belgialaiset jalkapalloilijat Luokka:Vuonna 1911 syntyneet Luokka:Vuonna 1988 kuolleet
Louis Versyp

Louis Versyp (5. joulukuuta 1908 Brugge, Belgia – 27. kesäkuuta 1988) oli belgialainen jalkapalloilija, pelipaikaltaan hyökkääjä. Versyp edusti koko ammattilaisuransa Club Bruggea vuodet 1924–1939. Hän debytoi Belgian A-maajoukkueessa toukokuussa 1928 ja pelasi joukkueessa 34 ottelua, joissa hän teki kahdeksan maalia. Hän pelasi vuoden 1930 maailmanmestaruuskilpailuissa, joissa hän kaksi täysimittaista ottelua. Lisäksi hän pelasi 1934 MM- kilpailuissa. == Lähteet == Luokka:Belgialaiset jalkapalloilijat Luokka:Vuonna 1908 syntyneet Luokka:Vuonna 1988 kuolleet
Simón Bolívarin muistomerkki (Praha)

Simón Bolívarin muistomerkki (tšk. Pomník Simóna Bolívara) on patsas Tšekin pääkaupungin Prahan Bubenečin kaupunginosassa. Se esittää 1800-luvun alun venezuelalaista vapaustaistelijaa Simón Bolívaria. == Teoksen kuvaus == Teos sijaitsee Prahan Bubenečissä, Kenraali Lázaro Cárdenasin puistossa lähellä Stromovkaa. Se on pystytetty puolipyöreälle alustalle, jonka keskustassa on 1,8 metriä korkea jalusta, jonka päällä on sotilasunivormuista Bolívaria kuvaava pronssipatsas. Sitä ympäröivät kuusi viistoon hakattua kiveä, joihin kuhunkin on kirjoitettu espanjaksi ne maat, joita Bolívar oli mukana vapauttamassa (Bolivia, Ecuador, Kolumbia, Panama, Peru ja Venezuela). Patsaan kummallekin puolelle on sijoitettu muistolaatta. Niistä vasemmanpuoleiseen on lisätty Venezuelan kansallistunnus. Vasemmanpuoleisen muistolaatan teksti: Oikeanpuoleisen muistolaatan teksti: == Historia == Patsaan loi kuvanveistäjä Jan Hána vuosina 1980–1983 ja sen arkkitehtonisen ratkaisun toteutti Stanislav Hubička. Patsas paljastettiin 21. kesäkuuta 1983. Sen alkuperäiset kuparilevyt varastettiin, ja uudet kivilevyt asennettiin vuonna 1999. == Galleria == Tiedosto:Pomník Simóna Bolívara, autor Jan Hána, Praha.jpg Tiedosto:Praha, Bubenec - park Generala Lazaro Cardenase 6, pamatnik Simona Bolivara 1.jpg == Lähteet == ==Aiheesta muualla== Luokka:Prahan patsaat ja veistokset
Bernard Voorhoof

Bernard Voorhoof (11. toukokuuta 1910 Lier, Belgia – 18. helmikuuta 1974) oli belgialainen jalkapalloilija, pelipaikaltaan keskushyökkääjä. Voorhoof edusti TSV Lyraa 1926–1927, Lierse SK:ta 1927–1948 ja RRFC Montegnéeta 1948–1949. Hän voitti Lierse SK:n kanssa kolmesti Jupiler Pro Leaguen kausilla 1931–1932, 1940–1941 ja 1941–1942. Hän oli liigan paras maalintekijä kaudella 1939–1940. Voorhoof debytoi Belgian A-maajoukkueessa huhtikuussa 1928 ja hän pelasi joukkueessa 61 ottelua, joissa hän teki 30 maalia. Hän pelasi vuosien 1930, 1934 ja 1938 maailmanmestaruuskilpailuissa, kaikissa yhden ottelun. Vuonna 1934 hän teki kaksi maalia. Lisäksi hän kuului joukkueen kokoonpanoon kesäolympialaisissa 1928. == Lähteet == Luokka:Belgialaiset jalkapalloilijat Luokka:Vuonna 1910 syntyneet Luokka:Vuonna 1974 kuolleet
Désiré Bourgeois

Désiré Bourgeois (13. joulukuuta 1908 Mechelen, Belgia – 29. tammikuuta 1996) oli belgialainen jalkapalloilija, pelipaikaltaan keskikenttäpelaaja. Bourgeois edusti koko ammattilaisuransa KV Mecheleniä 1926–1938. Hän debytoi Belgian A-maajoukkueessa helmikuussa 1934 ja pelasi joukkueessa kaksi ottelua. Hän kuului joukkueen kokoonpanoon vuoden 1934 maailmanmestaruuskilpailuissa, mutta ei pelannut yhtään ottelua. == Lähteet == Luokka:Belgialaiset jalkapalloilijat Luokka:Vuonna 1908 syntyneet Luokka:Vuonna 1996 kuolleet
Jean Brichaut

Jean Brichaut (29. heinäkuuta 1911 Liège, Belgia – 4. elokuuta 1962) oli belgialainen jalkapalloilija, pelipaikaltaan hyökkääjä. Brichaut edusti koko ammattilaisuransa Standard Liègeä vuodet 1929–1936. Hän debytoi Belgian A-maajoukkueessa toukokuussa 1932 ja pelasi joukkueessa 12 ottelua, joissa hän teki kolme maalia. Hän kuului joukkueen kokoonpanoon vuoden 1934 maailmanmestaruuskilpailuissa. == Lähteet == Luokka:Belgialaiset jalkapalloilijat Luokka:Vuonna 1911 syntyneet Luokka:Vuonna 1962 kuolleet
Jean Capelle

Jean Capelle (26. lokakuuta 1913 Liège, Belgia – 20. helmikuuta 1977) oli belgialainen jalkapalloilija, pelipaikaltaan hyökkääjä. Capelle edusti koko ammattilaisuransa Standard Liègeä vuodet 1929–1944. Hän debytoi Belgian A-maajoukkueessa maaliskuussa 1931 ja pelasi joukkueessa 34 ottelua, joissa hän teki 19 maalia. Hän kuului joukkueen kokoonpanoon vuosien 1934 ja 1938 maailmanmestaruuskilpailuissa. Hän pelasi ensimmäisessä yhden täysimittaisen ottelun, mutta jälkimmäisessä ei yhtäkään. == Lähteet == Luokka:Belgialaiset jalkapalloilijat Luokka:Vuonna 1913 syntyneet Luokka:Vuonna 1977 kuolleet
Jean Claessens

Jean Claessens (18. kesäkuuta 1908 Anderlecht, Belgia – 19. joulukuuta 1978) oli belgialainen jalkapalloilija, pelipaikaltaan keskikenttäpelaaja. Claessens edusti urallaan Union SG:tä ja Racing Clubia. Hän voitti ensiksi mainitun kanssa kolmesti Jupiler Pro Leaguen kausilla 1932–1933, 1933–1934 ja 1934–1935. Hän debytoi Belgian A-maajoukkueessa huhtikuussa 1932 ja pelasi joukkueessa 21 ottelua. Hän pelasi vuoden 1934 maailmanmestaruuskilpailuissa. == Lähteet == Luokka:Belgialaiset jalkapalloilijat Luokka:Vuonna 1908 syntyneet Luokka:Vuonna 1978 kuolleet
François Devries

François De Vries (21. elokuuta 1913 Antwerpen, Belgia – 17. helmikuuta 1972) oli belgialainen jalkapalloilija, pelipaikaltaan hyökkääjä. Devries edusti urallaan Royal Antwerpia 1929–1941 ja La Forestoisea 1941–1952. Hän voitti ensiksi mainitun kanssa kerran Jupiler Pro Leaguen kaudella 1930–1931. Hän debytoi Belgian A-maajoukkueessa toukokuussa 1934 ja pelasi joukkueessa seitsemän ottelua, joissa hän teki yhden maalin. Hän kuului joukkueen kokoonpanoon vuoden 1934 maailmanmestaruuskilpailuissa, jossa hän pelasi yhden täysimittaisen ottelun. == Lähteet == Luokka:Belgialaiset jalkapalloilijat Luokka:Vuonna 1913 syntyneet Luokka:Vuonna 1972 kuolleet
Laurent Grimmonprez

Laurent Grimmonprez (14. joulukuuta 1902 Gentbrugge, Belgia – 21. toukokuuta 1984) oli belgialainen jalkapalloilija, pelipaikaltaan hyökkääjä. Grimmonprez edusti koko ammattilaisuransa KRC Gentiä vuodet 1920–1943. Hän voitti Jupiler Pro Leaguen parhaan maalintekijän palkinnon kaudella 1925–1926. Hän debytoi Belgian A-maajoukkueessa maaliskuussa 1924 ja pelasi joukkueessa kymmenen ottelua, joissa teki yhden maalin. Hän pelasi vuoden 1934 maailmanmestaruuskilpailuissa ja kesäolympialaisissa 1924. == Lähteet == Luokka:Belgialaiset jalkapalloilijat Luokka:Vuonna 1902 syntyneet Luokka:Vuonna 1984 kuolleet
Albert Heremans

Albert Heremans (13. huhtikuuta 1906 Merchtem, Belgia – 15. joulukuuta 1997) oli belgialainen jalkapalloilija, pelipaikaltaan puolustaja. Heremans edusti koko ammattilaisuransa Daring Clubia vuodet 1924–1942. Hän voitti joukkueen kanssa Jupiler Pro Leaguen kahdesti kausilla 1935–1936 ja 1936–1937 sekä Belgian cupin vuonna 1935. Heremans debytoi Belgian A-maajoukkueessa joulukuussa 1931 ja pelasi joukkueessa seitsemän ottelua. Hän pelasi vuoden 1934 maailmanmestaruuskilpailuissa. == Lähteet == Luokka:Belgialaiset jalkapalloilijat Luokka:Vuonna 1906 syntyneet Luokka:Vuonna 1997 kuolleet
Constant Joacim

Constant Joacim (3. maaliskuuta 1908 Berchem, Belgia – 12. kesäkuuta 1979) oli belgialainen jalkapalloilija, pelipaikaltaan puolustaja. Joacim edusti urallaan Berchem Sportia 1929–1935, Olympic Charleroita 1935–1939, RFC Tilleuria 1941–1943 ja Lommel SK:ta 1943–1944. Hän debytoi Belgian A-maajoukkueessa toukokuussa 1931 ja pelasi joukkueessa 11 ottelua. Hän pelasi vuoden 1934 maailmanmestaruuskilpailuissa yhden ottelun. == Lähteet == Luokka:Belgialaiset jalkapalloilijat Luokka:Vuonna 1908 syntyneet Luokka:Vuonna 1979 kuolleet
Marshallinsaarten presidentti

Marshallinsaarten presidentti (, marshalliksi Būreejtōn in M̧ajeļ) on Marshallinsaarten valtionpäämies. Nykyisenä presidenttinä toimii Hilda Heine, joka aloitti nykyisessä virassaan 3. tammikuuta 2024. Presidentin valitsee Nitijeļā, eli Marshallinsaarten parlamentti, omien edustajiensa keskuudesta nelivuotiskaudelle. Kausien määrää ei ole rajattu. Presidentiksi valittavan henkilön tulee olla parlamentin edustaja ja sitä kautta hänen pätevyysvaatimuksensa ovat samat kuin kansanedustajilla: vähintään 21-vuotias Marshallinsaarten kansalainen. Vuonna 1980 säädetyn lain mukaan presidentin palkka on 60 000 dollaria vuodessa. == Luettelo presidenteistä == Numero Kuva Nimi Virassa 1 Amata Kabua 17.11.1979 – 20.12.1996 vt. Kunio Lemari 20.12.1996 – 14.1.1997 2 Imata Kabua 14.1.1997 – 10.1.2000 3 Kessai Note 10.1.2000 – 14.1.2008 4 Litokwa Tomeing 14.1.2008 – 21.10.2009 vt. Ruben Zackhras 21.10.2009 – 2.11.2009 5 Jurelang Zedkaia 2.11.2009 – 10.1.2012 6 119x119px Christopher Loeak 10.1.2012 – 11.1.2016 7 Casten Nemra 11.1.2016 – 28.1.2016 8 Hilda Heine 28.1.2016 – 13.1.2020 9 David Kabua 13.1.2020 – 3.1.2024 10 Hilda Heine 3.1.2024– Lähde: == Lähteet == *
Wish I Had an Angel

Wish I Had an Angel on suomalaisyhtye Nightwishin kappale ja single albumilta Once. Kappaleen on kirjoittanut Tuomas Holopainen, ja single julkaistiin 27. syyskuuta 2004. Kappale ylsi Suomen singlelistan ensimmäiselle sijalle viikolla 40 vuonna 2004. == Kappaleet == == Kokoonpano == === Yhtye === * Tarja Turunen – laulu * Marko Hietala – basso, laulu * Emppu Vuorinen – kitara * Tuomas Holopainen – koskettimet * Jukka Nevalainen – rummut === Muut === * Tero Kinnunen, Tuomas Holopainen – tuotanto * Pip Williams – orkesterisovitukset * James Shearman – kapellimestari * Tero Kinnunen, Emppu Vuorinen, Mikko Karmila – äänitys * Tero Kinnunen, Mikko Karmila, Tuomas Holopainen – miksaus * Mika Jussila – masterointi == Lähteet == Luokka:Vuoden 2004 kappaleet Luokka:Nightwishin kappaleet Luokka:Suomen singlelistan ykköset
Lapiorauskut

Lapiorauskut (Platyrhinidae) on sähkörauskukaloihin kuuluva rustokalaheimo. Heimon lajeja elää Tyynessämeressä. Heimon lajit luettiin aiemmin kuuluviksi kitararauskuihin. == Lajit ja anatomia == Lapiorauskuihin kuuluu kaksi sukua ja neljä tai viisi lajia. Heimon lajit voivat kasvaa 30–90 cm pitkiksi. Ruumis on litteä ja kiekko on puoliympyrän muotoinen tai kolmiomainen. Lapiorauskujen pitkähkö pyrstö kapenee pyrstöevää kohden ja siinä on kaksi melko kookasta selkäevää. Heimon kalojen selkäpuolen ja pyrstön ihossa on piikkejä. == Levinneisyys ja elintavat == Lapiorauskuja tavataan Tyynessämeressä lähellä Pohjois-Amerikan ja Aasian rannikkoa lauhkeissa ja lämpimissä vesissä. Ne elävät pehmeillä pohjilla aina 160 metrin syvyyteen merenpinnasta. Heimon lajien ravintoa ovat äyriäiset, nilviäiset ja madot. Lapiorauskut ovat ovovivipaarisia eli naaras synnyttää kuoriutuneet poikaset. == Lähteet == Luokka:Rauskut
Marshallinsaarten kansalaisuus

Marshallinsaarten kansalaisuus on laillinen suhde yksittäisen henkilön ja Marshallinsaarten välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä tai ilmoituksella == Syntyperäisiä Marshallinsaarten kansalaisia ovat sellaiset henkilöt, jotka olivat Tyynenmeren saarten huoltohallintoalueen kansalaisia ja heillä itsellään tai heidän vanhemmillaan oli oikeuksia Marshallinsaarten maihin nykyisen perustuslain astuessa voimaan. Myös sellaiset henkilöt, joiden vanhemmista vähintään toisella on lapsen syntyessä Marshallinsaarten kansalaisuus, saavat kansalaisuuden automaattisesti. Marshallinsaarten alueella syntyneet lapset saavat kansalaisuuden ainoastaan, jos he eivät voi saada minkään muun maan kansalaisuutta. Ilmoituksella kansalaisuuden voi saada henkilö, jolla on todistettavasti kiinteät suhteet Marshallinsaariin. Tällaisiksi suhteiksi lasketaan muun muassa: * historiallinen tai laillinen oikeus maanomistukseen Marshallinsaarilla * lapsi, joka on Marshallinsaarten kansalainen ja vanhempi on asunut maassa vähintään kolme vuotta * on taustaltaan marshallinsaarelainen ja saanut tästä oikeuden puollon == Kansalaisuuden saaminen hakemuksella == Hakemuksen perusteella Marshallinsaarten kansalaisuus voidaan myöntää henkilöille, jotka täyttävät seuraavat ehdot:Dziedzic (2020): s. 12 * on asunut maassa vähintään 10 vuotta * on luopunut muista mahdollisista kansalaisuuksistaan * tuntee maan tapoja ja kansalaisvelvollisuutensa sekä osaa maan kieltä * on läpäissyt kansalaisuuskokeen ja vannonut uskollisuudenvalan Marshallinsaarille * on todettu hyvämaineiseksi * pystyy elättämään itsensä Huomionarvoista on myös se, että Marshallinsaarten parlamentti asettaa vuotuisen kiintiön sille, kuinka monelle henkilölle kansalaisuus voidaan myöntää. == Kaksoiskansalaisuus ja kansalaisuuden menettäminen == Marshallinsaaret ei tunnusta kaksoiskansalaisuutta. Marshallinsaarten kansalaisuudesta on mahdollista luopua hakemuksella, mutta henkilöllä pitää todistettavasti olla jonkin muun maan kansalaisuus, jonka hän aikoo ottaa vastaan. Myös sellaiset henkilöt, jotka ottavat vastaan toisen maan kansalaisuuden (paitsi mennessään naimisiin ulkomaalaisen kanssa), menettävät Marshallinsaarten kansalaisuuden. Kansalaisuudesta luopuminen ei ole mahdollista Marshallinsaarten ollessa sotatilassa.Dziedzic (2020): s. 17–18 == Lähteet == * Dziedzic, Anna (2020): Comparative Regional Report on Citizenship Law: Oceania, Badia Fiesolana: European University Institute === Viitteet === Luokka:Kansalaisuus kansalaisuus
Nordic Plug

Nordic Plug on vuonna 2021 perustettu suomalainen yksityisomisteinen yritys. Yritys on erikoistunut sähköautojen ja lataushybridien lataustarvikkeisiin ja sille on myönnetty Avainlippu. Nordic Plugilla on vuonna 2024 toimistot ja keskusvarasto Tampereella ja Raisiossa. Yrityksen toimitusjohtaja on Asko Taneli Ikonen. == Toiminta == Yrityksen perustaminen sai alkunsa vuonna 2021 kun yhtiön perustaja Taneli Ikonen huomasi autoalalla työskennelleen ystävän kanssa Suomesta puuttuvan yrityksen, joka erikoistuu sähköautojen kotilataamiseen. Yritys maahantuo ja jakelee sähköajoneuvojen kotilatauslaitteita yhteistyössä muun muassa DEFA:n, Tesla:n ja go-e GmbH kanssa. Operatiivisen toiminnan käynnistyttyä Nordic Plug on kasvattanut toimintaansa nopeasti vuosittain. Yritys on usein esillä mediassa kertomassa sähköautoilun ja lataamisen vaikutuksesta kotimaassa sekä kuluttajakäyttäytymisestä. Nordic Plugin liikevaihto ylitti ensimmäisen kerran miljoonan euron rajan tilikaudella 2023. == Yhteistyökumppanit == Yritys tekee yhteistyötä muun muassa Autoliiton, Taksiliiton sekä Suomen Omakotiliiton kanssa. Nordic Plug on Energiateollisuus ylläpitämän Sähköinen Liikenne ry:n jäsen. ==Katso myös== *Autoliitto *Energiateollisuus (järjestö) *Sähköautot Suomessa *Kaksisuuntainen lataus == Lähteet == Luokka:Suomalaiset yritykset
Mike Peinovich

Mike Peinovich (s. 1977) on yhdysvaltalainen valkoinen nationalisti, joka saavutti keskeisen aseman alt-right-liikkeessä. Hän on käyttänyt myös pseudonyymiä Mike Enoch.Michael ”Enoch” Peinovich. Southern Poverty Law Center. Viitattu 13.8.2024. Peinovich varttui sanojensa mukaan liberaalissa protestanttiperheessä ja kiinnostui oikeistopolitiikasta kapinoidakseen. Hän oli vuosien ajan libertaari, jota kiinnostivat paleokonservatismi, anarkokapitalismi ja voluntarismi. Peinovich kuitenkin alkoi arvella, että vapaus ja markkinat eivät johtaisi parhaisiin lopputuloksiin kaikkien kannalta. Hänen mukaansa libertarismista tekee toimimatonta se, että se ei toimi kaikille. Peinovich päätyi niin kutsuttuun roturealismiin ja antisemitismiin. Vuonna 2012 hän perusti The Right Stuff -blogin. Elokuussa 2014 blogin kautta julkaistiin ensimmäinen The Daily Shoah -lähetys. Peinovich tuli tunnetuksi ohjelman juontajana. Hän alkoi kirjoittaa myös muihin julkaisuihin ja kiertää Yhdysvaltoja julkisena puhujana. 8chanin käyttäjät doksasivat Peinovichin tammikuussa 2017. Samalla hänen paljastettiin olleen jo kymmenen vuoden ajan naimisissa juutalaisen naisen kanssa. Peinovich myönsi väitteen paikkansapitävyyden, mutta kertoi jatkavansa toimintaansa ”Euroopan, Amerikan ja valkoisen rodun pelastamiseksi”. Richard B. Spencer tuki Peinovichia ja uskoi hänen pysyvän alt-right-liikkeen voimahahmona. Andrew Anglin piti avioliittoa juutalaisen kanssa ”yksityiselämän omituisuutena” ja painotti Peinovichin työtä valkoisen nationalismin edistämiseksi. Peinovich jatkoi The Daily Shoah -ohjelman juontamista. Peinovich osallistui väkivaltaiseksi yltyneen Unite the Right Rallyn järjestämiseen. Hän on myöhemmin tukenut Palestiinaa Gazan sodassa. Peinovichin mukaan Israel on kansanmurhaan tähtäävä valtio. Hänen mukaansa yhdysvaltalaiset huijattiin tukemaan Israelia sen avulla, että juutalaiset hänen sanojensa mukaan hallitsevat pankkeja, tiedotusvälineitä ja poliitikkoja.Owen, Tess: Neo-Nazis and the Far-Right Are Trying to Hijack Pro-Palestine Protests. Vice 1.11.2023. Viitattu 13.8.2024. Peinovichin mukaan valkoinen etuoikeus on valkoisia vastaan suunnattu salaliittoteoria, jonka tarkoitus on helpottaa valkoisten kansanmurhan suorittamista. Hän on muun muassa kritisoinut julkisen opetuksen rodullista tasa-arvoa ja pitänyt eroa valkoisten ja mustien yhteiskunnallisessa asemassa luontaisten taipumusten ja kykyjen eroista johtuvana. Peinovich on taustaltaan tietotekniikan insinööri.Far-right figure should be denied Australian visa, MP says. BBC 15.5.2017. Viitattu 13.8.2024. == Lähteet == Luokka:Yhdysvaltalaiset kansalaisaktivistit Luokka:Yhdysvaltalaiset bloginpitäjät Luokka:Alt-right Luokka:Vuonna 1977 syntyneet Luokka:Elävät henkilöt
Maanalainen järvi

Maanalainen järvi on pieni järvi tai lampi, joka sijaitsee maan pinnan alapuolella. Se voi syntyä pohjavesikerrokseen tai sen alapuolelle, missä maa on veden kyllästämä. Maanalaisia järviä muodostuu yleensä paikkoihin, joissa pohjavesi virtaa tavallista hitaammin, kuten kalkkikiviluoliin. Suurissa tippukiviluolissa voi olla useita maanalaisia järviä. Maanalaisia järviä voi syntyä myös geologisten tapahtumien, kuten maanjäristysten vaikutuksesta. Maanalainen järvi voidaan tehdä myös keinotekoisesti ja tällä tavoin voidaan hillitä ilmastonmuutosta. == Katso myös == * Maanalainen joki * Karstijärvi * Karstilähde == Lähteet == Luokka:Vesimuodostumat Luokka:Geologia
Palaun presidentti

Palaun presidentti (palauksi Merredel er a Belau, , ) on Palaun tasavallan valtionpäämies. Toimeenpanevaa valtaa käyttävät myös varapresidentti, päällikkäjen neuvosto ja ministerit. Nykyisenä presidenttinä toimii Surangel Whipps Jr., joka aloitti virassa 21. tammikuuta 2021. == Pätevyysvaatimukset ja valinta == Perustuslain mukaan presidentiksi valittavan henkilön tulee täyttää seuraavat ehdot: * väh. 35-vuotias * Palaun kansalainen * on asunut maassa väh. 5 vuotta ennen presidentinvaaleja Presidentti valitaan suoralla kansanvaalilla, jossa valittavan henkilön tulee saada absoluuttinen enemmistö äänistä. Vaaleissa pidetään kaksi kierrosta. Presidentin virkakauden pituus on 4 vuotta, ja virkakausien määrä on rajoitettu kahteen. == Luettelo presidenteistä == Numero Kuva Nimi Virassa 1 Haruo Remeliik 2.3.1981 – 30.6.1985 vt Thomas Remengesau Sr. 30.6.1985 – 2.7.1985 2 Alfonso Oiterong 2.7.1985 – 25.10.1985 3 Lazarus Salii 25.10.1985 – 20.8.1988 4 Thomas Remengesau Sr. 20.8.1988 – 1.1.1989 5 Ngiratkel Etpison 1.1.1989 – 1.1.1993 6 Kuniwo Nakamura 1.1.1993 – 1.1.2001 7 Thomas Remengesau Jr. 1.1.2001 – 15.1.2009 8 Johnson Toribiong 15.1.2009 – 17.1.2013 9 Thomas Remengesau Jr. 17.1.2013 – 21.1.2021 10 Surangel Whipps Jr. 21.1.2021– Lähde: == Lähteet == *
Mario Alborta

Mario Alborta (19. syyskuuta 1910 – 1. tammikuuta 1976) oli bolivialainen jalkapalloilija, pelipaikaltaan hyökkääjä. Alborta edusti koko ammattilaisuransa Bolívaria vuodet 1925–1940. Hän voitti Liga de Fútbol Profesional Bolivianon kolmesti vuosina 1932, 1937 ja 1939. Hän debytoi Bolivian A-maajoukkueessa heinäkuussa 1930 ja pelasi joukkueessa 14 ottelua, joissa hän teki kaksi maalia. Hän kuului joukkueen kokoonpanoon Copa Américassa 1926, jossa hän pelasi seitsemän ottelua ja teki yhden maalin. Lisäksi hän pelasi kaksi ottelua vuoden 1930 maailmanmestaruuskilpailuissa. == Lähteet == Luokka:Bolivialaiset jalkapalloilijat Luokka:Vuonna 1910 syntyneet Luokka:Vuonna 1976 kuolleet
Palaun kansalaisuus

Palaun kansalaisuus on laillinen suhde yksittäisen henkilön ja Palaun tasavallan välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Palaun kansalaisia ovat sellaiset henkilöt, jotka olivat Tyynenmeren saarten huoltohallintoalueen kansalaisia ja joilla oli vähintään yksi palaulaistaustainen vanhempi maan nykyisen perustuslain astuessa voimaan. Myös sellaiset henkilöt, joiden vanhemmista vähintään toisella on maan kansalaisuus lapsen syntyessä, lasketaan Palaun kansalaisiksi. == Kansalaisuuden saaminen hakemuksella == Hakemuksen perusteella Palaun kansalaisuus voidaan myöntää ainoastaan sellaisille henkilöille, joilla on todistettavasti sukujuuria Palaulla vähintään toisen vanhempansa puolelta. Kansalaisuutta ei ole mahdollista saada esimerkiksi asuttuaan maassa jonkun tietyn aikaa ja täyttämällä muita ehtoja, eikä myöskään menemällä naimisiin Palaun kansalaisen kanssa.Dziedzic (2020): s. 6 & 12–15 Vuonna 2010 Palaun korkein oikeus päätti, että ulkomaalaiset lapset, joiden adoptiovanhemmista vähintään toisella on palaulaista sukutaustaa, voivat saada maan kansalaisuuden hakemuksella. == Kaksoiskansalaisuus ja kansalaisuuden menettäminen == Palau on sallinut kaksoiskansalaisuuden vuodesta 2008 lähtien.Dziedzic (2020): s. 23 Palaun kansalaiset, joilla on jonkun toisen maan kansalaisuus, saavat pitää Palaun kansalaisuutensa siihen saakka kunnes joko siitä tai toisen maan kansalaisuudesta on luovuttu tai se on muuten menetetty. Syntyperäiset Palaun kansalaiset eivät voi luopua kansalaisuudestaan. Hakemuksella kansalaisuutensa saaneet voivat menettää sen, mikäli kansalaisuus on saatu vilpillisesti tai tietoja salaamalla.Dziedzic (2020): s. 17–18 == Lähteet == * Dziedzic, Anna (2020): Comparative Regional Report on Citizenship Law: Oceania, Badia Fiesolana: European University Institute === Viitteet === kansalaisuus Luokka:Kansalaisuus
Mercadier

Mercadier oli merkittävä ranskalainen palkkasoturi ja sotilasjohtaja, joka toimi 1100- ja 1200-lukujen vaihteessa. Hänen koko nimeään tai syntyperäänsä ei ole tiedossa, mutta hän on tullut tunnetuksi erityisesti palveluksestaan Englannin kuningas Rikhard Leijonamielen (Rikhard I) aikana. == Mercadierin ura == === Palvelus Rikhard Leijonamielelle === Mercadier toimi kuningas Rikhard I:n uskottuna palkkasoturina ja sotilasjohtajana. Hän johti joukkoja useissa merkittävissä taisteluissa, erityisesti Rikhardin sotaretkillä Ranskaa vastaan. Mercadier oli tunnettu kovasta ja pelottomasta luonteestaan, mikä teki hänestä erittäin arvostetun sotilaan. === Sotilaalliset saavutukset === Yksi hänen tunnetuimmista saavutuksistaan oli Limousinin alueen piiritys vuonna 1199, jossa Mercadier osoitti suurta sotilaallista taitoa. Tämä kampanja oli osa Rikhardin pyrkimyksiä lujittaa valtaansa Ranskassa. Rikhardin kuoltua samana vuonna Mercadier jatkoi sotilaspalvelustaan, ja hänestä tuli vaikutusvaltainen hahmo Ranskan poliittisessa ja sotilaallisessa kentässä. === Rikhardin kuoleman jälkeen === Kun Rikhard I kuoli vuonna 1199, Mercadier siirtyi hänen veljensä, kuningas Juhana Maattoman, palvelukseen. Mercadier jatkoi sotilasoperaatioitaan ja palkkasoturitoimintaansa, mutta hänen tarinansa päättyi pian traagisesti. === Kuolema === Mercadierin kuolema oli yhtä väkivaltainen kuin hänen elämänsä. Hänet surmattiin vuonna 1200 Bordeaux'ssa, kun hän oli osallistumassa pääsiäisjuhlaan. Hänen surmaajansa oli Roger de Lacy -niminen henkilö, joka toimi todennäköisesti paikallisen aatelismiehen käskystä. Mercadierin kuolema oli osa laajempaa poliittista valtataistelua, jossa eri osapuolet pyrkivät hyötymään Rikhard Leijonamielen jälkeisestä valtatyhjiöstä. === Perintö === Mercadierin maine elää edelleen hänen legendaarisen uransa ansiosta. Häntä pidetään yhtenä keskiaikaisen Euroopan merkittävimmistä palkkasotureista, ja hänen tarinansa on esimerkki siitä, kuinka palkkasoturit saattoivat nousta merkittäviin asemiin feodaaliyhteiskunnassa. Luokka:Palkkasotilaat Luokka:1100-luvulla syntyneet Luokka:Vuonna 1200 kuolleet
Peter Juhan

Peter Juhan (s. 19. elokuuta 1991 Vammala, Suomi) on suomalainen muusikko, DJ ja fetissivalokuvaaja. == Nuoruus == Peter Juhan syntyi ja varttui pienessä Pirkanmaan kaupungissa Vammalassa (nyk. Sastamala), esiintyen paikallisissa tapahtumissa muusikkona ja tanssijana. Valmistuttuaan lukiosta vuonna 2010, hän muutti 19-vuotiaana Turun Taideakatemiaan opiskelemaan klassista musiikkia, pääaineena lyömäsoittimet. Hän on lisäksi opiskellut Tampereen Konservatoriolla ja Helsingin Konservatoriolla. Vuonna 2014 hän muutti Helsinkiin edistääkseen uraansa taiteilijana. == Taide == === Musiikki === Vuodesta 2018 lähtien Juhan on julkaissut omakustanteisesti kaksi täyspitkää albumia sekä useita singlejä ja hän on tunnettu värikkäästä ja seksuaalisesta lava-esiintymisestä. Hän on maininnut tärkeimmiksi musiikillisiksi esikuvikseen mm. Princen, Grace Jonesin ja Madonnan. Juhan esiintyy säännöllisesti DJ:nä homoyökerho DTM:ssä sekä työskentelee useiden suomalaisten HLBT+ tahojen ja ryhmien kanssa. Vuonna 2024 Peter aloitti yhteistyön helsinkiläisen muusikko-tuottaja Dubious Gloomin kanssa. === Valokuvaus === Juhan keskittyy valokuvataiteessaan BDSM- ja homokulttuuriin, sadomaskokismiin ja pornografiaan. Hänen taiteensa ottaa kantaa yhteiskunnan rakenteisiin, seksuaaliseen itseilmaisuun, pukeutumiseen ja ihmisoikeuksiin. Hän aloitti uransa kuvaten fetisisti miespuolisia ystäviään omassa studiossaan ja heidän kotonaan, ja pian kiinnostuksen kasvaessa siirtyen seksiklubeille ja fetissi-tapahtumiin. Hänen mallinsa ovat aitoja alojen henkilöitä ja edustavat laaja-alaisesti homokulttuurin kirjoa, kuten ihmiskoiria ja nahkamiehiä. Vuodesta 2022 Juhan on järjestänyt kolme soolo-näyttelyä Helsingissä. Hänen töitään on ollut esillä kahdesti Berliinissä; Folsom Europe 2023 ja Easter Berlin Leather Week 2023 yhteydessä. Juhan on itseoppinut valokuvaaja. Juhanin taiteeseen ovat vaikuttaneet valokuvataiteilijat kuten Boris Mikhailov, Rick Castro sekä Robert Mapplethorpe. Hänet valittiin alkuvuonna 2024 Tom Of Finland Seuran varapuheenjohtajaksi. == Yksityiselämä == Juhan on homoseksuaali. Hän meni naimisiin amerikkalaisen muusikon kanssa vuonna 2015, mutta he erosivat vuotta myöhemmin. Juhan on pescovegetaristi ja agnostikko. == Taidenäyttelyt == * HANDKERCHIEF AFFAIRS (2022) * XXX VANILLAPHOBIA (2023) * PIG FACTORY (2024) == Diskografia == === Singlet === * Let's Talk About Love (2018) * Rocktown (2018) * CROWN (2019) * Body Control (2019) * Dynamite (2020) * Daddy Do! (2021) * Super White Jam (2021) * FREAK/UNIQUE (2024) * MONKEY (2024) === Studioalbumit === * State Of Vanity (2018) * Radicals (2020) == Aiheesta muualla == * Peter Juhanin Instagram * Viralliset kotisivut Luokka:Suomalaiset valokuvaajat Luokka:Suomalaiset DJ:t Luokka:Suomalaiset muusikot Luokka:Vuonna 1991 syntyneet Luokka:Elävät henkilöt
Fomenko

Fomenko on muun muassa seuraavien henkilöiden sukunimi: * Anatoli Fomenko (s. 1945), venäläinen matematiikan professori ja salaliittoteoreetikko * Julija Fomenko (s. 1979), venäläinen keskimatkojen juoksija * Myh’ailo Fomenko (1948–2024), ukrainalainen jalkapalloilija ja jalkapallovalmentaja * Nikolai Fomenko (s. 1962), venäläinen muusikko, koomikko, autourheilija, Marussia Motorsin perustaja ja johtaja sekä Marussia F1 Teamin suunnittelujohtaja
Murroslaakso

Murroslaakso eli murroslinja on kallioperässä oleva geologisten tapahtumien tuloksena syntynyt pitkä painanne tai repeämä. Murroslaaksoille ovat tyypillisiä jyrkät kallion seinämät. Murroslaaksoihin mahtuu jokia, tulvatasanteita ja -niittyjä. Murroslaaksoja ovat myös hautavajoamat, kuten Itä-Afrikan hautavajoama, joka syntyi pari kymmentä miljoonaa vuotta Punaisen meren syntymisen jälkeen. == Lähteet == Luokka:Laaksot Luokka:Kalliot
Katajanokan telakka

Katajanokan telakka sijaitsi Helsingin Katajanokan kaupunginosan itäosassa Merikasarmin välittömässä läheisyydessä. Alueella oli telakkatoimintaa jo ennen Suomen itsenäistymistä, mutta vuonna 1918 telakasta muodostettiin Valtion telakka -nimellä kulkenut laitos, joka aloitti telakka- ja korjaustoiminnan venäläisten rakentamissa konepajarakennuksissa. Vuonna 1919 Katajanokalla oli kaksi uivaa telakkaa sekä koneistus- viilaus-, puu- ja levytyöpajat. Se toimi puolustusvoimien huolto- ja korjaustelakkana. Vuonna 1928 otettiin käyttöön nimi Valtion Laivatelakka. Telakan vieressä toimi myös Helsingin romuliikkeen laivaromuttamo. Toisen maailmansodan aikana telakan alueella valmistettiin myös sotatarvikkeita, kuten kranaatinkuoria. Sodan jälkeen alkoi laajamittainen laivanrakennus sotakorvauksina Neuvostoliitolle. Kun vuonna 1946 suomalainen telakkatoiminta järjestettiin uudelleen, muodostettiin Valtion Metallitehtaiden Helsingin telakka, jonka päätelakka oli Katajanokalla ja sivutoimipiste Suomenlinnan telakalla. Katajanokka oli päätelakka muun muassa siksi, että sinne oli rakennettu Helsingin satamarata. 1920-luvulla Suomenlinnan ja Kaivopuiston välille suunniteltiin rautatiesiltaa Suomenlinnan telakan tarpeisiin, mutta sitä ei koskaan toteutettu. Vuonna 1951 Valtion Metallitehtaiden nimi muutettiin Valmet Oy:ksi. Samana vuonna sotakorvaukset päättyivät, mutta Neuvostoliitto pysyi merkittävimpänä asiakkaana. Telakka työllisti noin tuhat työntekijää ja aiheutti huomattavaa läpikulkuliikennettä asuinkortteleiden ohi. Tilauskanta ja alusten koko kasvoivat vuosi vuodelta, kunnes Katajanokan ahtaus asetti lopulta rajoitteita tuotantovolyymin lisäämiselle. Kun jättialuksia ja suurtankkereita ei mahduttu rakentamaan, alettiin suunnitella siirtoa muualle. Vuonna 1974 käynnistettiin telakkatoiminta Vuosaaressa nykyisen Vuosaaren sataman alueella, ja Valmet lopetti telakkatoiminnan Katajanokalla ja Suomenlinnassa vuoteen 1977 mennessä. Helsingin kaupunki oli tyytyväinen saadessaan Katajanokalta maa- alueita muuhun käyttöön. Nykyään telakan alueella sijaitsee asuntoja. == Katso myös == * Hietalahden telakka == Lähteet == == Aiheesta muualla == telakka Luokka:Suomen telakat Luokka:Helsingin entiset rakennukset ja rakennelmat
Tongan kansalaisuus

Tongan kansalaisuus on laillinen suhde yksittäisen henkilön ja Tongan kuningaskunnan välillä. Maassa noudatetaan lähtökohtaisesti ius sanguinis -periaatetta. == Kansalaisuuden saaminen syntymällä == Syntyperäisiä Tongan kansalaisia ovat sellaiset henkilöt, joiden vanhemmista vähintään toisella on maan kansalaisuus lapsen syntyessä.Dziedzic (2020): s. 7. == Kansalaisuuden saaminen hakemuksella == Tongan kansalaisuuden myöntämisestä päättää loppupeleissä maan kuningas. Lisäksi hakijoiden tulee täyttää seuraavat ehdot: * on asunut maassa vähintään viisi vuotta * on todettu hyvämaineiseksi * osaa todistettavasti tongan kieltä * osoittaa aikomusta asettua Tongalle, jos saa kansalaisuuden Tongan perustuslain mukaan hakemuksen perusteella kansalaisuuden saaneilla tongalaisilla on samat oikeudet ja velvollisuudet kuin syntyperäisilläkin, paitsi oikeus tiettyihin perinnöllisiin tai kunnallisiin maapalstoihin. == Kaksoiskansalaisuus ja kansalaisuuden menettäminen == Vuonna 2006 Tonga päätti sallia kaksoiskansalaisuuden. Syynä oli muun muassa suojella ulkomaalaisten kanssa naimisissa olevien tongalaisten naisten oikeutta perintömaihinsa Tongalla. Syntyperäiset tongalaiset eivät voi luopua kansalaisuudestaan.Dziedzic (2020): s. 18. Hakemuksella kansalaisuuden saaneet voivat menettää kansalaisuutensa, mikäli henkilö on tuomittu yli kahden vuoden vankeuteen tai todettu syylliseksi muun muassa terrorismiin, maanpetokseen tai kuninkaan kunnian loukkaukseen. == Lähteet == * Dziedzic, Anna (2020): Comparative Regional Report on Citizenship Law: Oceania, Badia Fiesolana: European University Institute === Viitteet === Luokka:Kansalaisuus kansalaisuus
Vanha talvitie

Vanha talvitie () on Helsingin Sörnäisissä ja Hermannissa sijaitseva noin 900 metriä pitkä katu. Se johtaa Kalasataman Työpajankadulta pohjoiseen pääkadulle Hermannin rantatielle ja sieltä edelleen itään Verkkosaaren venesatamaan Vanhankaupunginlahden rantaan ja muodostaa rajan Sörnäisten kaupunginosaan kuuluvan Kalasataman osa-alueen sekä Hermannin kaupunginosaan kuuluvien Hermanninmäen ja Hermanninrannan osa-alueiden välillä. Kadun länsipuolella sijaitsevat Helsingin Tukkutori ja Agroksenmäen holvikellari sekä itäpuolella Kalasatamaan kuuluvia asuin-, toimisto- ja varastorakennuksia. Niistä kolme on suojeltu: Vanha talvitie 9, 11, ja 13. Katu on saanut nimensä talvitiestä, joka vielä 1800-luvun alussa johti jäiden yli pohjoiseen Viikkiin, Malmille ja Sipooseen. Vanhan talvitien kohdalla sijaitsi tunnettu levähdyspaikka Vinterkrogen, talvikrouvi. Katu sai nykyisen nimensä vuonna 1954. Aikaisemmin sen oli vuonna 1901 saanut läheisen Kulosaaren mukaan nimen Brändögatan, jonka suomalaiseksi vastineeksi vahvistettiin vuonna 1909 Brändönkatu ja vuonna 1928 Kulosaarenkatu. Aikaisemmin katu päättyi Hermannin rantatielle, mutta Kalasataman ranta-alueelle vuonna 2016 vahvistetun asemakaavan mukaisesti sitä jatkettiin Vanhankaupunginlahden rantaan saakka. == Katso myös == * Verkkosaari (Helsinki) == Lähteet == == Aiheesta muualla == Luokka:Helsingin kadut Luokka:Hermanni